ผมเป็นกระดูกคอเสื่อมชาแขนสองข้างแต่อยู่มาวันนึงผมชาหน้าข้างซ้ายเป็นอยู่อาทิตย์นึงผมจึงไปหาความดันสูง150/90คุณส่งctสแกนผลตรวจคุณว่าไม่พบร่องรอยเส้นเลือดแตกหรืออุดตันคุณให้ยาความดันและยาสลายลิ่มเลือดมาทานหนึ่งเดือนไม่นัดตามอาการ ผมเลยสงสัยครับว่าผมเป็นโรคหลอดเลือดสมองไหมหรือผลจากที่เป็นกระดูกคอเสื่อมที่ทำให้ผมชาหน้าครับ
สวัสดีค่ะ อาการชาที่หน้าข้างซ้ายข้างเดียวนั้น อาจมีสาเหตุมาจาก การมีปลายเส้นประสาทอักเสบที่เกิดจากการถูกกดทับ การขาดวิตามินหรือเป็นเบาหวาน พิษสุราเรื้อรัง มีภาวะกล้ามเนื้ออักเสบ ทำให้มีอาการปวดบริเวณกล้ามเนื้อที่ออกแรงมาก สัมพันธ์กับท่าทาง ความผิดปกติในสมองเช่นมีเส้นเลือดสมองตีบทำให้รับรู้ความรู้สึกผิดปกติ แต่มักเป็นชาหนาๆเหมือนไม่รู้สึกอะไร ไม่ค่อยเป็นลักษณะเหน็บชาจากที่กล่าวมา จะต้องตัดสาเหตุเรื่องสาเหตุทางเส้นเลือดสมองออกไปให้ได้อันดับแรก ซึ่งแพทย์ผู้รักษาได้ส่งทำ CT scan ที่สมองแล้วไม่พบความผิดปกติ จึงไม่นึกถึงสาเหตุอันตราย คืออาจเป็นแค่เส้นประสาทอักเสบเฉพาะที่แนะนำการกินยาควบคุมโรคประจำตัวตามที่แพทย์สั่งต่อเนื่อง ส่วนเรื่องกระดูกคอเสื่อมนั้น ส่วนใหญ่มักเป็นอาการปวดตรงบริเวณลำคอเลย หรือถ้าปวดหรือชาร้าวลงมามักจะชาไปที่แขนมากกว่าขึ้นไปตามใบหน้า